|  |  |  |
| --- | --- | --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ ՂԵԿԱՎԱՐ** | Untitled-1 | **ИНСПЕКЦИОННЫЙ ОРГАН ПО БЕЗОПАСНОСТИ ПИЩЕВЫХ ПРОДУКТОВ РЕСПУБЛИКИ АРМЕНИЯ**  **РУКОВОДИТЕЛЬ** |

**Հ Ր Ա Մ Ա Ն**

26 հունվարի 2021 թվականի N46 - Ա

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԿՈՂՄԻՑ ԿԵՆԴԱՆԻ ԿԵՆԴԱՆԻՆԵՐԻ ՆԵՐՄՈՒԾՄԱՆ ԵՎ ԱՐՏԱՀԱՆՄԱՆ ԺԱՄԱՆԱԿ ԿԱՐԱՆՏԻՆԱՑՄԱՆ ԳՈՐԾԸՆԹԱՑԻ ԿԱԶՄԱԿԵՐՊՄԱՆ ԸՆԹԱՑԱԿԱՐԳԸ ՀԱՍՏԱՏԵԼՈՒ ԵՎ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՂԵԿԱՎԱՐԻ 2020 ԹՎԱԿԱՆԻ ՀՈՒԼԻՍԻ 14-Ի N 1004- Ա ՀՐԱՄԱՆՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 37-րդ հոդվածի 1-ին մասով, ինչպես նաև Հայաստանի Հանրապետության վարչապետի՝ 2019 թվականի դեկտեմբերի 19-ի N 1940-Լ որոշման հավելվածի 19-րդ կետի 7-րդ ենթակետով՝

***Հ Ր Ա Մ Ա Յ ՈՒ Մ ԵՄ՝***

1. Հաստատել՝
2. Հայաստանի Հանրապետության սննդամթերքի անվտանգության տեսչական մարմնի կողմից կենդանի կենդանիների ներմուծման և արտահանման ժամանակ կարանտինացման գործընթացի կազմակերպման ընթացակարգը՝ համաձայն N 1 հավելվածի:
3. արտահանվող և ներմուծվող կենդանիների կարանտինի ընթացքում անասնաբուժական վերահսկողության գրանցամատյանների ձևերը՝ համաձայն N 2 հավելվածի։
4. Ուժը կորցրած ճանաչել Հայաստանի Հանրապետության սննդամթերքի անվտանգության տեսչական մարմնի ղեկավարի 2020 թվականի հուլիսի 14-ի «Հայաստանի Հանրապետության սննդամթերքի անվտանգության տեսչական մարմնի կողմից կենդանիների ներմուծման և արտահանման ժամանակ կարանտինացման գործընթացի կազմակերպման ընթացակարգը, ինչպես նաև ներմուծվող և արտահանվող կենդանիների կարանտինի ընթացքում անասնաբուժական վերահսկողության գրանցամատյանների ձևերը հաստատելու և 2012 թվականի հունվարի 27-ի Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայության պետի 8-Ա հրամանն ուժը կորցրած ճանաչելու մասին» N 1004-Ա հրամանը։

**Գ. ԱՎԵՏԻՍՅԱՆ**



Հավելված

Հայաստանի Հանրապետության սննդամթերքի

անվտանգության տեսչական մարմնի ղեկավարի

2021 թվականի հունվարի 26-ի N 46-Ա հրամանի

**ԸՆԹԱՑԱԿԱՐԳ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԿՈՂՄԻՑ ԿԵՆԴԱՆԻ ԿԵՆԴԱՆԻՆԵՐԻ ՆԵՐՄՈՒԾՄԱՆ ԵՎ ԱՐՏԱՀԱՆՄԱՆ ԺԱՄԱՆԱԿ ԿԱՐԱՆՏԻՆԱՑՄԱՆ ԳՈՐԾԸՆԹԱՑԻ ԿԱԶՄԱԿԵՐՊՄԱՆ**

**1. ԸՆԴՀԱՆՈՒՐ ԴՐՈՒՅԹՆԵՐ**

1. Սույն ընթացակարգով սահմանվում է Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) անասնաբուժության վարչության և մարզային կենտրոնների կողմից կենդանիների ներմուծման և արտահանման ժամանակ կարանտինացման գործընթացների կազմակերպումը։

**2. ԱՐՏԱՀԱՆՄԱՆ ԺԱՄԱՆԱԿ ԿԱՐԱՆՏԻՆԱՑՄԱՆ ԳՈՐԾԸՆԹԱՑԻ ԿԱԶՄԱԿԵՐՊՈՒՄ**

2. Տնտեսավարողն արտահանման գործընթացը սկսելուց առաջ գրավոր դիմում է Տեսչական մարմնի Երևանի կենտրոն կամ մարզային կենտրոն (այսուհետ՝ Մարզային կենտրոն), (որտեղ, որ իրականացվելու է կարանտինացման գործընթացը) կենդանիների կարանտինացման գործընթացը կազմակերպելու համար՝ համաձայն Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայության պետի 2012 թվականի հունիսի 6-ի N 84-Ն հրամանի:

3. Մարզային կենտրոնը գրավոր դիմում ստանալուց հետո, դիմումը՝ կից զեկուցագրով, անմիջապես Mulberry փաստաթղթաշրջանառության համակարգի միջոցով ներկայացնում է Տեսչական մարմնի ղեկավարին՝ նշելով կարանտին կետի անվանումը և գտնվելու վայրը, կենդանիների տեսակը և գլխաքանակը։

4. Դիմումը և կից զեկուցագիրը մակագրվում է Տեսչական մարմնի անասնաբուժության վարչությանը։ Վերջինս մեկ աշխատանքային օրվա ընթացքում ճշտում է տվյալ կարանտին կետի Տեսչական մարմնի բազայում առկայությունը և Mulberry փաստաթղթաշրջանառության համակարգի միջոցով տեղեկացնում համապատասխան մարզային կենտրոնին։

5. Մարզային կենտրոնն անասնաբուժության վարչությունից կարանտին կետի վերաբերյալ Տեսչական մարմնի բազայում առկայության մասին տեղեկատվություն ստանալուց հետո սկսում է կազմակերպել կենդանիների կարանտինացման գործընթացը։

6. Կարանտինի սկիզբը համարվում է արտահանողի կողմից կենդանիների կարանտին կետ վերջին կենդանու կամ խմբաքանակի տեղափոխմանը հաջորդող, կամ կարանտին կետում արտահանման համար նախատեսված կենդանիների գլխաքանակը լրացնելու և Մարզային կենտրոնի տեսուչի կողմից արձանագրված օրը, որից հետո նոր գլխաքանակի տեղափոխումը տվյալ կարանտին կետ կարանտինացման ընթացքում բացառվում է։

7. Մարզային կենտրոնը կարանտինացման վերաբերյալ զեկուցագրով տեղեկություն է ներկայացնում Տեսչական մարմնի ղեկավարին՝ հստակ նշելով կարանտինացման սկիզբ հանդիսացող ամիս-ամսաթիվը, կենդանու տեսակը, գլխաքանակը, կարանտինացման վայրը (կարանտին կետի հասցեն, անասնագոմի համարը (առկայության դեպքում), կարանտինացված կենդանու հաշվառման և համարակալման անհատական համարը։

8. Համապատասխան մարզային կենտրոնն ապահովում է կարանտինի նախորդող և հաջորդող ժամանակահատվածում կատարվող մաքրման և ախտահանման, ինչպես նաև զոոհիգիենիկ նորմերի պահպանման նկատմամբ վերահսկողությունը` համապատասխան ակտով։

9.Մարզային կենտրոնն արտահանման գոծընթացում կարանտին միջոցառումներ իրականացնելիս կարանտինացման վայրում ապահովում է մշտական հսկողություն կենդանիների առողջության, կատարվող անասնաբուժական հսկողությունների, կանխարգելիչ պատվաստումների և անասնաբուժասանիտարական միջոցառումների, ինչպես նաև կարանտինի ընթացքում կատարվող մաքրման սանիտարական աշխատանքների և զոոհիգիենիկ նորմերի պահպանման նկատմամբ՝ հաշվի առնելով ներմուծող երկրի անասնաբուժական պահանջները։

10.Մարզային կենտրոնը վարում է արտահանվող կենդանիների կարանտինի ընթացքում անասնաբուժական վերասկողության գրանցամատյան, որտեղ գրանցվում է կարանտին կետի անվանումը և գտնվելու վայրը, կեդնանիների քանակը, տեսակը, օգտագործված ականջապիտակների համարները, կարանտինի սկզբի և ավարտի օրերը, կարանտինի ընթացքում կատարված միջոցառումները, վերահսկող տեսուչի անուն ազգանունը, արտահանողի անվանումը, կամ անուն ազգանունը՝ համաձայն սույն հրամանով հաստատված N 2 հավելվածի։

11. Մարզային կենտրոնը կարանտինացման գործընթացի վերաբերյալ, զեկուցագրով, մեկ շաբաթյա պարբերականությամբ տեղեկատվություն է ներկայացնում Տեսչական մարմնի ղեկավարին։

12. Մարզային կենտրոնի կողմից կարանտինացման գործընթացի վերաբերյալ ներկայացված տվյալների հիման վրա Տեսչական մարմնի անասնաբուժության վարչության կողմից վարվում է կարանտինային կետերի համակարգման էլեկտրոնային հարթակ (այսուհետ՝ Բազա), որը հասանելի է Տեսչական մարմնի սահմանային հսկիչ կետերի համակարգման բաժնին և մարզային կենտրոններին։

13.Անասնաբուժության վարչության կողմից պարբերաբար իրականացնում է կարանտինացման գործընթացի նկատմամբ ուսումնասիրություններ, որոնց արդյունքներն զեկուցագրով անմիջապես ներկայացվում են Տեսչական մարմնի ղեկավարին

14. Մարզային կենտրոնը ձեռնարկում է համապատասխան վերահսկողական միջոցառումներ կարանտինի ընթացքում կարանտին կետում նոր կենդանիների մուտքը բացառելու համար։

15.Կարանտինի տևողությունը 21 օրից ոչ պակաս է, եթե այլ պահանջներ նախատեսված չեն կոնկրետ տեսակի կենդանիների և ներմուծող երկրի անասնաբուժական պահանջներով։

16. Կարանտինի ավարտից հետո արտահանողը հայտ է ներկայացնում լիազոր մարմնին արտահանման գործընթացը կազմակերպելու համար, համաձայն՝ Հայաստանի Հանրապետության կառավարության 2010 թվականի հոկտեմբերի 21-ի N1442-ն որոշման (կցվում է)։

**3.ՆԵՐՄՈՒԾՄԱՆ ԺԱՄԱՆԱԿ ԿԱՐԱՆՏԻՆԱՑՄԱՆ ԳՈՐԾԸՆԹԱՑԻ ԿԱԶՄԱԿԵՐՊՈՒՄ**

17. Անասնաբուժության վարչությունը կենդանի կենդանիների ներմուծման թույլտվության դիմում ստանալուց հետո Mulberry համակարգի միջոցով տեղեկացնում է համապատասխան մարզային կենտրոնին։

18. Մարզային կենտրոնի տեսուչն այցելելով տվյալ տնտեսություն՝ կատարում է ուսումնասիրություն` պարզելու դիմումում ներկայացված կենդանիների տեսակի և քանակի պահման համապատասխանությունը տնտեսության առկա պայմաններին, և համապատասխան տեղեկատվությամբ ու նկարների առկայությամբ Mulberry համակարգի միջոցով տեղեկացնում է անասնաբուժության վարչությանը։

19. Անասնաբուժության վարչությունը ներկայացված տեղեկատվության հիման վրա և արտահանող երկրի անասնահամաճարակային իրավիճակից ելնելով, ինչպես նաև Հայաստանի Հանրապետության տարածք կենդանի կենդանիների ներմուծման անասնաբուժական պահանջների պահպանման պայմանով տալիս է ներմուծման թույլտվություն՝ Mulberry համակարգի միջոցով տեղեկացնելով համապատասխան սահմանային հսկիչ կետին։

20. Սահմանային հսկիչ կետը ներմուծման ժամանակ Mulberry համակարգի միջոցով կենդանիների ժամանման մասին տեղեկացնում է անասնաբուժության վարչությանը և համապատասխան մարզային կենտրոնին։

21. Կենդանիները Հայաստանի Հանրապետության տարածք ներմուծումից և օրենսդրությամբ սահմանված կարգով սահմանային պետական վերահսկողությունից հետո կարանտինացվում են։

22. Մարզային կենտրոնը վարում է ներմուծվող կենդնաիների կարանտինի ընթացքում անասնաբուժական վերահսկողության գրանցամատյան, որտեղ գրանցվում է կարանտին կետի անվանումը և գտնվելու վայրը, կեդնանիների քանակը, տեսակը, կարանտինի սկզբի և ավարտի օրերը, կարանտինի ընթացքում կատարված միջոցառումները, վերահսկող տեսուչի անուն ազգանունը, ներմուծողի անվանումը, կամ անուն ազգանունը, կենդանիների սեփականատիրոջ անվանումը, կամ անուն ազգանունը՝ սույն հրամանով հաստատված N 2 հավելվածի:

23. Տեսչական մարմնի մարզային տեսուչների վերահսկողությամբ կատարվում են ախտորոշիչ անհրաժեշտ հետազոտությունները և յուրաքանչյուր կոնկրետ տարածքի հակաանասնահամաճարակային միջոցառումների պլանին համապատասխան կանխարգելիչ միջոցառումները, համաձայն՝ Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայության պետի 2012 թվականի հունիսի 6-ի N84-Ն հրամանի։

24. Համապատասխան մարզային կենտրոնն ապահովում է կարանտինի նախորդող և հաջորդող ժամանակահատվածում կատարվող մաքրման և ախտահանման, ինչպես նաև զոոհիգիենիկ նորմերի պահպանման նկատմամբ վերահսկողությունը։

Հավելված

Հայաստանի Հանրապետության սննդամթերքի

անվտանգության տեսչական մարմնի ղեկավարի

2021 թվականի հունվարի 26-ի N 46-Ա հրամանի

**ՁԵՎ 1**

**Գրանցամատյան**

**Արտահանվող կենդանիների կարանտինի ընթացքում անասնաբուժական վերահսկողության**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Հ/Հ** | **Կարանտին կետի անվանումը և գտնվելու վայրը (անասնագոմի համարը-առկայության դեպքում)** | **Կենդանիների գլխաքանակը** | **Կենդանիների տեսակը** | **Կարանտինի ընթացքում կատարված միջոցառումները** | **Կարանտինի ժամանակահատվածը** | | **Վերահսկող տեսուչի անուն, ազգանունը** | **Արտահանողի անվանումը, կամ անուն, ազգանունը** |
| **Սկիզբը** | **Ավարտը** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

**ՁԵՎ 2**

**Գրանցամատյան**

**Ներմուծվող կենդանիների կարանտինի ընթացքում անասնաբուժական վերահսկողության**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Հ/Հ** | **Կարանտին կետի անվանումը և գտնվելու վայրը (անասնագոմի համարը-առկայության դեպքում)** | **Կենդանիների գլխաքանակը** | **Կենդանի**  **ների տեսակը** | **Կարանտինի ընթացքում կատարված միջոցառում**  **ները** | **Կարանտինի ժամանակա**  **հատվածը** | | **Վերահսկող տեսուչի անուն, ազգանունը** | **Նեմուծողի անվանումը, կամ անուն, ազգանունը** | **Կենդանիների սեփականատիրոջ անվանումը, կամ անուն, ազգանունը** |
| **Սկիզբը** | **Ավարտը** |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |